**ხარაგაულის მუნიციპალიტეტის საკრებულოს 2017 წლის 29 მარტის რიგგარეშე სხდომის**

**ოქმი #10**

**დაბა ხარაგაული 2017 წლის 29 მარტი**

**სხდომას თავმჯდომარეობდა საკრებულოს თავმჯდომარე -** მანანა ბარბაქაძე

**სხდომას ესწრებოდნენ საკრებულოს წევრები:**  რ. შერგელაშვილი, გ. ლაცაბიძე, ა. მაჭავარიანი, ქ.ზუმბაძე, ვ. თავზარაშვილი, ი. ლურსმანაშვილი, ჯ. გამცემლიძე, გ. გოლუბიანი, მ. ვეფხვაძე, გ. თხელიძე, ვ. ჭიპაშვილი, გ. ხიჯაკაძე, ი. მაღრაძე, მ. გელაშვილი,დ. ლურსმანაშვილი, ვ. ბუაჩიძე, გ. გრიგალაშვილი, ლ. აბაშიძე.

სულ 20 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**ზ. ორბელაძე-** საკრებულოს აპარატის მთავარი სპეციალისტი იურიდიულ საკითხებში

**მუნიციპალიტეტის გამგეობის წარმომადგენლები:**

**ვ.გელაშვილი** -მუნიციპალიტეტის გამგეობის საფინანსო - საბიუჯეტო სამსახურის უფროსი,

**ნ. კიკნაძე** - მუნიციპალიტეტის გამგეობის ჯანდაცვისა და სოციალური დაცვის სამსახურის უფროსი,

**მ. ფხალაძე** - მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსი,

**ნ. მაჭავარიანი** - ა.ა.ი.პ ხარაგაულის ცენტრალური ბიბლიოთეკის დირექტორი.

**საინფორმაციო საშუალებათა წარმომადგენლები:**

**თ. მაღრაძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ ჟურნალისტი,

**თ. გოგოლაძე-** გაზეთ „ჩემი იმერეთის“ ჟურნალისტი

**ო. ლურსმანაშვილი** -საქართველოს პარლამენტის მაჟორიტარი წევრის კ. ლურსმანაშვილის ბიუროს ხელმძღვანელი

სხდომის თავმჯდომარემ საკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 19 წევრი

მომხრე 19

წინააღმდეგი 0

დღის წესრიგი მიღებული იქნა ( თან ერთვის).

**დღის წესრიგი**

**1.ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ ცვლილების შეტანის თაობაზე**

**მომხს: ვლადიმერ გელაშვილი**

**2. ხარაგაულის მუნიციპალიტეტში მაღალმთიანი რეგიონების განვითარების ფონდის**

**დაფინანსებით 2017 წელს დასაფინანსებელი პროექტების მოწონების შესახებ**

**მომხს: მალხაზ ფხალაძე**

**მოისმინეს:**  მუნიციპალიტეტის გამგეობის საფინანსო - საბიუჯეტო სამსახურის უფროსის ვ. გელაშვილის ინფორმაცია საკითზე - **.ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ ცვლილების შეტანის თაობაზე** (თან ერთვის).

**აზრი არ გამოთქვეს:**

**ი. მაღრაძემ,** რომელმაცკითხვით მიმართა ა.ა.ი.პ. „ხარაგაულის ცენტრალური ბიბლიოთეკის დირექტორს ნ. მაჭავარიანს აეხსნა თუ რა არის ამ პროექტის განხორციელების მიზანი რომლის დაფინანსება 20 ათასი ლარი ჯდება, იდეა თავისთავად კარგია, მაგრამ ვფიქრობ, რომ სხვა მიზანს ემსახურება, როგორც მომხსენებლის მიერ აღინიშნა ეს 20 ათასი ლარი არის სახელფასო ფონდი 8 თანამშრომლისათვის რომლებიც უნდა დასაქმდნენ.

**ნ. მაჭავარიანმა** უპასუხა, რომ ამ პროექტის მიზანი არის უსინათლო მოქალაქეთა საზოგადოებაში გამოყვანა, რომ მათაც თავი იგრძნონ სრულფასოვან ადამიანებად, ისწავლონ ბრაილის შრივტით კითხვა და ისარგებლონ იმ ლიტერატურით ,რომელიც ჩვენს ბიბლიოთეკას გააჩნია, რა მნიშვნელობა აქვს მათ ასაკს თუ სურვილს გამოთქვამენ პროგრამაში მონაწილეობისათვის

შარშან ეს პროგრამა 2 თვის განმავლობაში მუშაობდა რადგან დაფინანსება 12 ათასი ლარის ნაცვლად იყო 6 ათასი ლარი, ამის გამო ვერ გაგრძელდა, წელს კიდევ უფრო დავხვეწეთ და სხვა პროგრამებიც ჩავრთეთ სხვადასხვა აქტიობების სახით და პროექტი 9 თვეზეა გაწერილი..

**ვ. ჭიპაშვილმა** საკრებულოს საფინანსო - საბიუჯეტო კომისიის თავმჯდომარემ აღნიშნა, რომ 22 მარტს საკრებულოს სხდომაზე 20 ათასი ლარის გამოყოფის საკითხი გადავდეთ მომავალი სხდომისათვის იმის გამო, რომ მომხდარიყო საკითხის დეტალური შესწავლა მე მაინტერესებს რა შეიცვალა ამ სამ დღეში, რომ ცვლილება ისევ შემოიტანეთ.დამატებითი დოკუმენტები წარმოადგინეთ?! თუ წარმოადგინეთ ასეთი ჩვენამდე არ მოსულა და კიდევ იქნებ დრო მოგვეცეს რომ კომისიამ დამატებით იმსჯელოს.აუცილებლად უნდა დავრწმუნდეთ,რომ პროექტის მიზანი არის უსინათლეობის ხელშეწყობა და არა მხოლოდ ადამიანების დასაქმება.ჩევნ ვართ

მაჟორიტარი დეპუტატები და სოციალური პრობლემებით უამრავი ადამიანი გვაწუხებს ,ითხოვენ დახმარებას და რომ გებულებენ ჩვენს მიერ მიღებულ გადაწყვეტილებას,რომლითაც სოციალურ ხარჯს ვამცირებთ მაშინვე აქვთ მძიმე რეაქცია, რაც კარგ შედეგს ნამდვილად არ მოგვიტანს არავის.მინდა ამ პროექტს მხარი დავუჭირო,თუმცა იქნებ მოახერხოთ,რომ დაფინანსების წყაროდ შემოგვთავაზოთ სხვა საშუალება და არა სოციალური ხარჯის შემცირებთ მიღებული გამოთავისუფლებული თანხა.პროექტის ბიუჯეტი გვეუბნება,რომ 8 ადამიანი უნდა დასაქმდეს,ამ დროს კი ზუსტად ვერ გვეუბნებით რამდენ ბენეფიციარზეა გათვლილი პროექტი,რაც გვაფიქრებს და ამიტომ ვიკავებ თავს პირადად,მანამ სანამ შესაბამისი დასაბუთება და განწერა არ იქნება.კარგი იქნება დროს თუ მოგცემთ დამატებით შესწავლის მიზნით.

**მ. ვეფხვაძემ**  საკრებულოს განათლების, კულტურისა და ახლგაზრდულ საკითხთა კომისიის თავმჯდომარემ აღნიშნა, რომ საკითხი განიხილა კომისიის სხდომაზე (დასკვნა თან ერთვის).

**მ. ბარბაქაძემ** - საკრებულოს თავმჯდომარემ, საკრებულოს წევრებს მიაწოდა ინფორმაცია ხარაგაულის მუნიციპალიტეტში მცხოვრებ უსინათლოთა შესახებ და აღნიშნა, რომ რომელი ბენეფიციარებიც ჩაერთო პროექტში და რომელთა მონაცემებიც მოგვაწოდა ბატონმა ნიკოლოზ მაჭავარიანმა (15 ბენეფიციარი სია თან ერთვის) აქედან მხოლოდ ორმა გამოხატა სურვილი პროექტში ჩართვის, ჩვენ საკრებულოს ყველა დეპუტატი მხარს ვუჭერთ პროექტს ოღონდ არა „სოციალური პროგრამების“ შემცირების ხარჯზე ისედაც დიდი ბიუჯეტი მათ არ გააჩნიათ. მიმდინარე წლის 1 მარტს, 22 მარტს და 29 მარტს განხორციელდა საბიუჯეტო ცვლილება და მოაკლდა პირველ შემთხვევაში 100 ათასი ლარი, შემდეგ 3 ათასი ლარი კულტურის განვითარების ხელშეწყობისათვის და 3 ათასი ლარი ისტორიული მუზეუმის საგამოფენო დარბაზის გასარემონტებლად ახლა ისევ სოციალურ პროგრამებს უნდა მოვაკლოთ 20 ათასი ლარი. თუ დაფინანსების სხვა წყარო გამოინახება კარგია მივესალმებით ასეთ პროექტებს და მხარს დაუჭერთ.(არადა იმატა მოსახლეობის განცხადებებმა სამედიცინო დახმარების დაფინანსებაზე).

სხდომის თავმჯდომარემ კენჭის ყრაზე მუხლობრივად დააყენა წარმოდგენილი საბიუჯეტო ცვლილება

**კენჭის ყრაზე დადგა საკითხი** თვითმმართველი ერთეულის 2017 წლის ბიუჯეტი შემოსულობების ნაწილში 6387,1 ათ ასი ლარი გაიზარდოს 3 535. 5 ათასი ლარით და განისაზღვროს 9 922,6 ათასი ლარით, შემოსულობების ზრდის წყაროდ გამოყენებული იქნას კაპიტალური ტრანსფერი 3 535. 5 ათასი ლარი.

კენჭის ყრაში მონაწილეობას იღებდა საკრებულოს 19 წევრი,

მომხრე 19,

წინააღმდეგი 0,

**კენჭის ყრაზე დადგა საკითხი** თვითმმართველი ერთეულის 2017 წლის ბიუჯეტი გადასახდელების ნაწილში 6 954.1 ათსი ლარი გაიზარდოს 3 535. 5 ათასი ლარით და განისაზღვროს 10 489,6 ათასი ლარით; გადასახდელების ზრდის წყაროდ გამოყენებული იქნას კაპიტალური ტრანსფერი 3 535. 5 ათასი ლარი.

კენჭის ყრაში მონაწილეობას იღებდა საკრებულოს 19 წევრი,

მომხრე 19,

წინააღმდეგი 0

**კენჭის ყრაზე დადგა საკითხი** შემცირდეს მუნიციპალიტეტში მცხოვრები მოქალაქეების სამედიცინო, ფინანსური და სხვადასხვა სახის დახმარება 20,0 ათასი ლარით და გადატანილი იქნეს კულტურის განვითარების ხელშეწყობის ხარჯებში ქვეპროგრამა ,,05 02 04 ‘’ ცენტრალური ბიბლიოთეკა.

კენჭის ყრაში მონაწილეობას იღებდა საკრებულოს 5 წევრი,

მომხრე 0,

წინააღმდეგი 5

კენჭისყრაში მონაწილეობა არ მიუღია საკრებულოს 14 წევრს

**საკრებულომ გადაწყვიტა:** დადგენილება მიღებული იქნეს (თან ერთვის).

კენჭის ყრის შედეგებზე კომისიის ოქმი თან ერთვის.

**მოისმინეს:** მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსის მ.ფხალაძის ინფორმაცია საკითხზე - **. ხარაგაულის მუნიციპალიტეტში მაღალმთიანი რეგიონების განვითარების ფონდის დაფინანსებით 2017 წელს დასაფინანსებელი პროექტების მოწონების შესახებ** (თან ერთვის)

**აზრი გამოთქვეს:**

**გ. გოლუბიანმა -** რომელმაც დააყენა წინადადება იმის შესახებ, რომ თანამედროვე ტექნოლოგიების პირობებში არ არის პრობლემა, რომ ის პროექტები, რომლებსაც საკრებულოს სხდომაზე განსახილველად წარმოადგენენ მოიტანონ ვიზუალურადაც, რადგან თვალნათლივ დავინახოთ თუ რა კეთდება და რას ვიწონებთ.

**გ. ლაცაბიძემ** აღნიშნა, რომ ძირულა- ხარაგაული - ჩუმათელეთის საავტომობილო გზის რეაბილიტაციის დროს გზა გაივლის წიფის ცენტრში ჩემთვის გაუგებარია თუ სოფელ წიფის გზის რა მონაკვეთზეა საუბარი წარმოდგენილ პროექტში აქ არანაირი კოორდინატების მითითებული არ არის.

**ა. მაჭავარიანმა** აღნიშნა, რომ როდესაც კეთდება პროექტები გაითვალისწინეთ, რომ მეტი ჩართულობა იყოს საკრებულოს წევრების, მოსახლეობის და გამგებლის წარმომადგენლის, რომ მსგავსი კითხვები გაუგებრობებთან დაკავშირებით არ იყოს.

**მ. გელაშვილმა** აღნიშნა, რომ ნადაბურის ადმინისტრაციულ ერთეულში არის სოფელი გოლისი, სადაც 9 ოჯახი ცხოვრობს საავტომობილი გზა ფაქტიურად არ აქვთ, იქნებ გაითვალისწინოთ, რომ პროექტი მაინც გაკეთდეს, რომ ფინანსების გამოჩენის შემთხვევაში საკითხი გადაწყდეს ოპერატიულად.

**მ. ფხალაძემ** აღნიშნა, რომ ჩართულობასთან დაკავშირებით დასმულ წინადადებას გაითვალისწინებს და 2018 – 2020 წლის პროექტების შედგენის დროს მაქსიმალურად იქნება ჩართული ყველა.

სხდომის თავმჯდომარემ კენჭის ყრაზე დააყენა წარმოდგენილი განკარგულების პროექტი.

კენჭის ყრაში მონაწილეობას იღებდა საკრებულოს 19 წევრი,

მომხრე 19,

წინააღმდეგი 0

**საკრებულომ გადაწყვიტა:** განკარგულება მიღებული იქნეს (თან ერთვის).

კენჭის ყრის შედეგებზე კომისიის ოქმი თან ერთვის.

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

საკრებულოს თავმჯდომარე მანანა ბარბაქაძე